CELEX: 32002D0255
Language: ro
Date: 2002-03-25 00:00:00
Title: Decizia Comisiei din 25 martie 2002 de stabilire a criteriilor ecologice de acordare a etichetei ecologice comunitare pentru televizoare [notificată cu numărul C(2002) 1142]Text cu relevanță pentru SEE.

Anunţ juridic important

|

32002D0255

Official Journal L 087 , 04/04/2002 P. 0053 - 0056 Ediţie specială în limba cehă Chapter 15 Volume 07 P. 47  - 50 Ediţie specială în limba estonă Chapter 15 Volume 07 P. 47  - 50 Ediţie specială în limba maghiară Chapter 15 Volume 07 P. 47  - 50 Ediţie specială în limba lituaniană Chapter 15 Volume 07 P. 47  - 50 Ediţie specială în limba letonă Chapter 15 Volume 07 P. 47  - 50 Ediţie specială în limba malteză Chapter 15 Volume 07 P. 47  - 50 Ediţie specială în limba polonă Chapter 15 Volume 07 P. 47  - 50 Ediţie specială în limba slovacă Chapter 15 Volume 07 P. 47  - 50 Ediţie specială în limba slovenă Chapter 15 Volume 07 P. 47  - 50

		20020325Decizia Comisieidin 25 martie 2002de stabilire a criteriilor ecologice de acordare a etichetei ecologice comunitare pentru televizoare[notificată cu numărul C(2002) 1142](Text cu relevanță pentru SEE)(2002/255/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 privind sistemul comunitar revizuit de acordare a etichetei ecologice [1], în special articolul 4 și articolul 6 alineatul (1),întrucât:(1) În conformitate cu Regulamentul (CE) nr. 1980/2000, eticheta ecologică comunitară poate fi acordată unui produs care posedă caracteristici care îl fac să contribuie semnificativ la îmbunătățiri privind aspecte cheie de mediu.(2) Regulamentul (CE) nr. 1980/2000 prevede stabilirea criteriilor specifice pentru etichetele ecologice în conformitate cu categoriile de produse.(3) Măsurile prevăzute de prezenta directivă se bazează pe proiecte de criterii dezvoltate de Comitetul pentru etichetare ecologică al Uniunii Europene instituit prin articolul 13 din Regulamentul (CE) nr. 1980/2000.(4) Măsurile prevăzute de prezenta decizie sunt conforme cu avizul comitetului instituit prin articolul 17 din Regulamentul (CE) nr. 1980/2000,ADOPTĂ PREZENTA DECIZIE:Articolul 1Pentru a i se acorda eticheta ecologică comunitară în conformitate cu Regulamentul (CE) nr. 1980/2000, un televizor trebuie să intre sub incidența categoriei de produse definite la articolul 2 din prezenta decizie și trebuie să respecte criteriile prevăzute în anexă.Articolul 2Categoria de produse "televizoare" cuprinde:"Echipamentele electronice alimentate de la rețea care sunt proiectate să recepționeze, să decodeze și să afișeze semnale de transmisie TV, analogice sau digitale, transmise prin semnale de satelit, de cablu sau de antenă și care are o dimensiune a ecranului de 10 țoli (25 cm) sau mai mult."Articolul 3În scopuri administrative, numărul de cod atribuit televizoarelor este "022".Articolul 4Prezenta decizie se aplică de la 1 aprilie 2002 până la 31 martie 2005. În cazul în care la data de 31 martie 2005 nu s-au adoptat criteriile revizuite, prezenta decizie se aplică până la 31 martie 2006.Articolul 5Prezenta decizie se adresează statelor membre.Adoptată la Bruxelles, 25 martie 2002.Pentru ComisieMargot WallströmMembru al Comisiei[1] JO L 237, 21.9.2000, p. 1.--------------------------------------------------20020325ANEXĂCADRUObiectivele criteriilorAceste criterii au ca obiectiv promovarea următoarelor aspecte:- reducerea daunelor sau riscurilor privind mediul legate de utilizarea energiei (încălzire globală, acidifiere, epuizarea resurselor neregenerabile) prin reducerea consumului de energie;- reducerea daunelor privind mediul legate de utilizarea de resurse naturale prin încurajarea reutilizării, a capacității de reciclare și întreținere a unui televizor;- reducerea daunelor sau riscurilor privind mediul legate de utilizarea de substanțe periculoase, prin reducerea utilizării de asemenea substanțe.Criteriile încurajează punerea în aplicare a celor mai bune practici (utilizarea optimă a mediului) și sensibilizarea consumatorilor la aspecte de mediu. În plus, marcarea componentelor de plastic încurajează reciclarea.Criteriile sunt stabilite la niveluri care promovează etichetarea televizoarelor produse cu impact redus asupra mediului.Cerințe de evaluare și verificarePentru fiecare criteriu sunt indicate cerințele specifice de evaluare și verificare.Se pot folosi metode de încercare diferite de cele indicate pentru fiecare criteriu, după caz, atunci când organismul competent care evaluează solicitarea apreciază că acestea sunt echivalente.Atunci când este posibil, încercările ar trebui efectuate de către laboratoare acreditate corespunzător sau de către laboratoare care îndeplinesc cerințele din standardul EN ISO 17025 și care au competența de a efectua încercările relevante.După caz, organismele competente pot solicita documentație de sprijin și pot efectua verificări independente.Se recomandă organismelor competente să țină seama de punerea în aplicare a sistemelor recunoscute de gestiune a mediului înconjurător, precum EMAS sau ISO 14001, în momentul evaluării cererilor sau al verificării respectării criteriilor (notă: nu este obligatorie punerea în aplicare a respectivelor sisteme de gestiune).CRITERII1. Economisirea energiei(a) Televizorul (denumit în continuare și "produsul") are un comutator de închidere plasat în partea din față a televizorului și foarte vizibil.(b) Consumul pasiv [1] în stare de veghe al televizorului este ≤ 1,0 wați.(c) La televizoarele care un receptor/decodor digital integrat (IRD), consumul activ în stare de veghe [2] al televizorului este ≤ 9,0 wați.(d) Televizorul are un indice de randament energetic în modul pornit (EEIon) sub 65 % din consumul în cazul de bază al unui televizor de același format. Indicele de randament energetic în modul pornit (EEIon) se obține din ecuația:EEI= P/Pon, bcunde:Pon este consumul de energie măsurat al televizorului în modul pornit;Pon,bc este consumul de energie în cazul de bază al televizorului în modul pornit. Acesta se calculează cu formula următoare:+++++ TIFF +++++unde:- digit este egal cu 1 în cazul în care televizorul are procesare digitală pentru scanarea imaginii, 0 atunci când nu are asemenea procesare;- format este egal cu 0,80 pentru un ecran standard (format al imaginii 4:3) și 0,87 pentru ecran lat (format al imaginii 16:9);- scrnsize este diagonala ecranului în cm;- scrnarea este suprafața ecranului în dm2, adică este egală cu scrnsize × scrnsize × 0,48/100 pentru un ecran standard (format al imaginii 4:3) și scrnsize × scrnsize × 0,427/100 pentru ecran lat (format al imaginii 16:9);- idd este egal cu 1 atunci când televizorul are un decodor digital integrat pentru transmisia de semnale digitale, în celelalte cazuri fiind egal cu 0.Evaluare și verificare: solicitantul prezintă un raport de încercare care să afirme că nivelul consumului de energie în fiecare dintre aceste moduri a fost măsurat utilizând protocoalele prezentate în EN 50301 (metode de măsurare la receptoare pentru transmisie de emisiuni de televiziune). Raportul specifică consumul de energie măsurat în fiecare mod, consumul calculat în modul pornit în cazul de bază și procentajul calculat al consumului în modul pornit în cazul de bază.2. Prelungirea duratei de viațăProducătorul oferă o garanție comercială care să asigure că televizorul va funcționa cel puțin doi ani. Această garanție este valabilă de la data livrării către client.Se garantează că vor exista piese de schimb electronice compatibile timp de 7 ani din momentul încetării producției.Evaluare și verificare: solicitantul trebuie să declare conformitatea produsului cu aceste cerințe.3. Returnarea la producător și reciclareaProducătorul se oferă, gratuit, să preia pentru reciclare produsul și orice componentă înlocuită, cu excepția articolelor contaminate de utilizatori.În plus, produsul trebuie să îndeplinească următoarele criterii:(a) producătorul verifică demontarea unității de sistem și elaborează un raport de demontare care este pus la dispoziția terților, la cerere. Printre altele, raportul confirmă faptul că legăturile sunt:- ușor de găsit și accesibile;- standardizate, pe cât posibil;- accesibile cu scule obișnuite;(b) materialele incompatibile și periculoase se separă;(c) 90 % (în volum) din materialele plastice și metalice din carcasă și șasiu sunt reciclabile din punct de vedere tehnic;(d) 90 % (în greutate) din sticla folosită la tubul catodic este reciclabilă din punct de vedere tehnic;(e) în cazul în care sunt necesare etichete, acestea sunt ușor de dezlipit sau sunt inseparabile de aparat;(f) componentele de plastic:- nu conțin plumb sau cadmiu adăugat în mod intenționat;- sunt dintr-un polimer sau polimeri compatibili, cu excepția carcasei, care este făcută din maximum două tipuri de polimeri separabili;- nu conțin elemente încastrate din metal care să nu poată să fie separate;(g) componentele de plastic cu greutate mai mare de 25 de grame:- nu conțin următoarele încetinitoare ale flăcării:Numele | Nr. CAS |decabromdifenil eter | 13654-09-6 |monobromdifenil eter | 101-55-3 |dibromdifenil eter | 2050-47-7 |tribromdifenil eter | 49690-94-0 |tetrabromdifenil eter | 40088-47-9 |pentabromdifenil eter | 32534-81-9 |hexibromdifenil eter | 36483-60-0 |heptabromdifenil eter | 68928-80-3 |octabromdifenil eter | 32536-52-0 |nonabromdifenil eter | 63936-56-1 |decabromdifenil eter | 1163-19-5 |clorparafine cu lungimea catenei de 10-13 atomi de C, conținut de clor > 50 % greutate | 85535-84-8 |- nu conțin substanțe de încetinire a flăcării sau preparate ale acestor substanțe, cărora le sunt atribuite sau le pot fi atribuite, în momentul aplicării, fraze de risc R45 (pot cauza cancer), R46 (pot cauza deformații genetice congenitale), R50 (foarte toxice pentru organismele acvatice), R51 (toxice pentru organismele acvatice), R52 (dăunătoare pentru organismele acvatice), R53 (pot cauza efecte adverse de lungă durată în mediul acvatic), R60 (pot afecta fertilitatea) sau R61 (pot afecta fătul), în conformitate cu definițiile din Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase [3] și modificările ulterioare ale acesteia;- au o marcă permanentă de identificare a materialului, în conformitate cu ISO 11469. Se exclud de la acest criteriu materialele plastice extrudate și ghidul de lumină de ecran de afișare plat.Evaluare și verificare: Solicitantul și/sau furnizorii săi trebuie să declare conformitatea produsului cu aceste cerințe. Solicitantul prezintă organismului competent care evaluează solicitarea o copie a raportului de demontare.4. Instrucțiuni pentru utilizatorProdusul se vinde împreună cu informațiile relevante pentru utilizator, oferind recomandări privind utilizarea sa ecologică și, în special:(a) informații că televizorul ar trebui oprit cu ajutorul butonului de oprire de pe aparat atunci când urmează să nu mai fie folosit un anumit interval de timp, pentru că astfel se face economie de energie;(b) informații că produsul consumă electricitate în modul stare de veghe și cum poate fi micșorat acest consum;(c) informații că energia consumată în timpul utilizării poate fi redusă semnificativ atunci când nivelul de strălucire a imaginii este redus, scăzându-se astfel și costurile totale de funcționare;(d) informații despre garanție și despre disponibilitatea pieselor de schimb;(e) informații despre faptul că produsul a fost proiectat pentru a permite reciclarea energetică și că nu trebuie aruncat;(f) sfaturi despre modul în care consumatorul poate face uz de oferta de preluare a producătorului;(g) informații că produsul a primit floarea (eticheta ecologică UE) cu o mică explicație despre semnificația acestui fapt, precum și indicația că se pot găsi mai multe informații despre eticheta ecologică la adresa de site web: http://europa.eu.int./comm/environment/ecolabel.Evaluare și verificare: solicitantul trebuie să declare conformitatea produsului cu aceste cerințe și prezintă o copie a manualului de instrucțiuni organismului competent care evaluează cererea.5. Declarația de mediuProdusul trebuie însoțit de o declarație de mediu disponibilă pentru utilizator. Respectivul document trebuie să fie în conformitate cu recomandările Raportului Tehnic 70 al ECMA "Atribute ecologice legate de produs".Evaluare și verificare: solicitantul declară conformitatea produsului cu această cerință și prezintă o copie a declarației de mediu organismului competent care evaluează solicitarea.6. Informațiile care figurează pe eticheta ecologicăCadrul 2 al etichetei ecologice conține următorul text:- Eficiență energetică crescută- Proiectat să faciliteze reciclareaEvaluare și verificare: solicitantul trebuie să declare conformitatea produsului cu această cerință și prezintă o copie a etichetei ecologice astfel cum apare pe ambalaj și/sau pe produs și/sau pe documentația însoțitoare.[1] Consumul pasiv în stare de veghe: televizorul este conectat la o sursă de energie, nu produce sunet sau imagine și așteaptă să fie comutat în modurile "oprit", "stare de veghe activ" sau "pornit" la primirea unui semnal direct sau indirect, de exemplu de la o telecomandă.[2] Consumul activ în stare de veghe: televizorul este conectat la o sursă de energie, nu produce nici sunet, nici imagine și schimbă/receptează date cu/de la o sursă externă.[3] JO L 196, 16.8.1967, p. 1.--------------------------------------------------